

**REPUBLIKA HRVATSKA**

**ZADARSKA ŽUPANIJA**



**OPĆINA GRAČAC**

**OPĆINSKI NAČELNIK**

**KLASA: 402-01/25-01/1**

**URBROJ: 2198-31-01-25-24**

**Gračac, 26. ožujka 2025. godine**

Na temelju članka 29. Pravilnika o financiranju programa javnih potreba Općine Gračac (Službeni glasnik Općine Gračac 5/15, 1/16 i 6/19), po provedenom Javnom natječaju za financiranje programa/projekata/ manifestacija udruga i ostalih organizacija civilnog društva u okviru javnih potreba Općine Gračac u 2025. godini, po prijedlogu Povjerenstva za procjenu prijavljenih programa i/ili projekata pristiglih na „Javni natječaj za financiranje programa/projekata/ manifestacija udruga i ostalih organizacija civilnog društva u okviru javnih potreba Općine Gračac u 2025. godini“ iz područja sporta, socijalne skrbi i promicanje vrijednosti Domovinskog rata, Općinski načelnik Općine Gračac, donosi

**Odluku**

**o odobravanju i raspoređivanju financijskih sredstava**

**programima/projektima/manifestacijama udruga i ostalih organizacija civilnog društva**

**u okviru javnih potreba Općine Gračac u 2025. godini**

**Članak 1.**

Ovim Odlukom odobravaju se i raspoređuju financijska sredstva programima/projektima/manifestacijama udruga i ostalih organizacija civilnog društva u okviru javnih potreba Općine Gračac u 2025. godini.

**Članak 2**

Odobravaju se i raspoređuju financijska sredstva za slijedeće programe i projekte udrugai ostalih organizacija civilnog društva u okviru javnih potreba Općine Gračac u 2025. godini:

|  |  |  |  |  |
| --- | --- | --- | --- | --- |
| Redni broj | Prioritetno područje | Podnositelj | Projekt / program | Iznos odobrenih financijskih sredstava (€) |
|  | SPORT | SPORTSKO REKREACIJSKO DRUŠTVO GRAČAC | SPORTSKA REKREACIJA 2025 | 1.500,00 |
|  | SPORT | MK AZALEA | EXTREME ENDURO LIKA:THE LAND OF THE WOLF 2025 | 2.400,00 |
|  | SPORT | SOFTBALL KLUB „LIČKI MEDVJDI“ | RAZVOJ SPORTA U GRAČACU - SOFTBALL | 900,00 |
|  | SPORT | ŠRU „PASTRVA“ | PROGRAM RAZVOJA SPORTSKOG RIBOLOVA U GRAČACU | 1.500,00 |
|  | SPORT | UDRUGA „MOJA UNA“ | LIČKI VIŠEBOJ | 600,00 |
|  | SPORT | PLANINARSKO DRUŠTVO „LISAC“ GRAČAC | UNAPREĐENJE RADA PLANINARSKOG DRUŠTVA „LISAC“ | 2.000,00 |
| **UKUPNO SPORT** | | | | **8.900,00** |
|  | SOCIJALNA SKRB | UDRUGA UNA | KRPICE ZA LUTKICE | 7.500,00 |
| **UKUPNO SOCIJALNA SKRB** | | | | **7.500,00** |
|  | PROMICANJE VRIJEDNOSTI DOMOVINSKOG RATA | UDRUGA MLADIH „LUMEN“ | 30 GODINA „OLUJE“ – POBJEDA KOJA SE NE SMIJE ZABORAVITI | 1.000,00 |
| **UKUPNO** **PROMICANJE VRIJEDNOSTI DOMOVINSKOG RATA** | | | | **1.000,00** |

**Članak 3.**

Sukladno odredbama Pravilnika i Natječaja, udrugama kojima nisu odobrena financijska sredstva, može se na njihov zahtjev u roku od 8 dana omogućiti uvid u ocjenu njihovog programa ili projekta uz pravo Općine da zaštiti tajnost podataka o osobama koje su ocjenjivale program ili projekt. Općina će udrugama koje su nezadovoljne odlukom o dodjeli financijskih sredstava omogućiti pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje. Prigovor se ne može podnijeti na odluku o neodobravanju sredstava ili visini dodijeljenih sredstava. Prigovori se podnose Jedinstvenom upravnom odjelu Općine Gračac u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi Općinski načelnik Općine Gračac. Rok za donošenje odluke po prigovoru je osam dana od dana primitka prigovora

**Članak 4.**

Sa svim udrugama kojima su odobrena financijska sredstva Općina će potpisati ugovor o financiranju programa ili projekata.

Prije potpisa ugovora prijavitelj će morati priložiti dodatnu dokumentaciju navedenu u Javnom natječaju, u protivnom neće biti ispunjeni propisani uvjeti za sklapanje ugovora.

U slučaju da je odobreno samo djelomično financiranje programa ili projekta, prethodno će se pregovarati o stavkama proračuna programa ili projekta i aktivnostima u opisnom dijelu programa ili projekta koje treba izmijeniti, koji postupak je potrebno okončati prije potpisivanja ugovora. Prilikom pregovaranja Općina će odrediti prioritete financiranja po aktivnostima.

**Članak 5.**

Ova Odluka stupa na snagu danom donošenja, a objavit će se na [www.gracac.hr](http://www.gracac.hr) .

**OPĆINSKI NAČELNIK**

**Robert Juko**